Αναγέννηση Καρδίτσας (ποδόσφαιρο)

Ο Αθλητικός Σύλλογος Αναγέννηση Καρδίτσας 1904 είναι ελληνικό αθλητικό σωματείο το οποίο εδρεύει στην Καρδίτσα και ιδρύθηκε στις 16 Οκτωβρίου 1904. Επίσημα χρώματα του αποτελούν το κίτρινο και το μαύρο. Η επικύρωση του καταστατικού του Α.Σ. Αναγέννηση Καρδίτσας υπογράφτηκε από τον τότε διάδοχο Κωνσταντίνο Α΄ και τον Υπουργό Εσωτερικών Νικόλαο Θεοτόκη στις 16 Οκτωβρίου 1904.

Από την αγωνιστική περίοδο 2025–2026 το ανδρικό τμήμα ποδοσφαίρου του Α.Σ. Αναγέννηση Καρδίτσας αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2) με την επωνυμία «Αναγέννηση Καρδίτσας 1904–2025 Ποδοσφαιρική Ανώνυμη Εταιρεία» και με τον διακριτικό τίτλο «Α.Σ.Α. 1904–2025 Π.Α.Ε.». Χρησιμοποιεί ως αγωνιστική έδρα το Δημοτικό Στάδιο Καρδίτσας το οποίο έχει χωρητικότητα 13.000 θεατών.

 Ιστορία 
 Τα πρώτα χρόνια (1904–1950) 
Από την αρχή της ιδρύσεως του Συλλόγου διέθετε  τμήμα κλασσικού αθλητισμού ιδιαίτερα δραστήριο από το οποίο ανεδείχθη ο μετέπειτα (καρδιτσιώτης) αθλητής του Παναθηναϊκού στο άλμα εις τριπλούν και Βαλκανιονίκης Ιωάννης Παλαμιώτης, ο οποίος όσο ήταν στην Αναγέννηση αγωνιζόταν ως αμυντικός ποδοσφαιριστής. Οι δραστηριότητες του τμήματος κλασσικού αθλητισμού μειώθηκαν σημαντικά μεταπολεμικά και τελικώς τερματίστηκαν.Αθλητική Ηχώ 7/10/1951

Τμήμα ποδοσφαίρου προϋπήρχε ανεπίσημα, όμως ιδρύθηκε το 1924 και το έτος 1925 τραβήχτηκε η πρώτη φωτογραφία της ποδοσφαιρικής ομάδας.

Το έτος 1905 η ομάδα απέκτησε δικό της ιδιόκτητο γυμναστήριο στον χώρο που σήμερα βρίσκεται το πάρκο Παυσίλυπου της Καρδίτσας. Το γεγονός αυτό βοήθησε ιδιαίτερα την προώθηση του αθλητισμού και ιδιαίτερα το ποδόσφαιρο που από τότε και ύστερα άρχισε να οργανώνεται καλύτερα.Αθλητική Ηχώ 12/01/1950

Το 1929 ιδρύεται η Ε.Π.Σ. Θεσσαλίας και η Αναγέννηση λαμβάνει μέρος στο πρώτο επίσημο Θεσσαλικό πρωτάθλημα, που διεξαγόταν σε τρεις (3) ομίλους, (1ος όμιλος: Βόλος, 2ος: Λάρισα, 3ος: Καρδίτσα - Τρίκαλα). Δυστυχώς δεν υπάρχουν επαρκή στοιχεία για την πορεία της ομάδας στα πρώτα χρόνια της διεξαγωγής των πρωταθλημάτων Θεσσαλίας. Σύμφωνα πάντως με πηγές της εποχής η Αναγέννηση κυριαρχούσε στο πρωτάθλημα Δυτικής Θεσσαλίας.

Το 1949 το ιδιόκτητο γυμναστήριο της Αναγέννησης παραχωρήθηκε στο Δήμο Καρδίτσας με αντάλλαγμα την έκταση όπου βρίσκεται σήμερα το Δημοτικό Στάδιο, το οποίο αργότερα πέρασε επίσης στην κυριότητα του Δήμου. Ταυτόχρονα ο σύλλογος μετονομάζεται από Γυμναστικός Σύλλογος η Αναγέννησις σε Αθλητικός Σύλλογος η Αναγέννησις προκειμένου να αρθεί η ρήτρα που υπήρχε στο συμφωνητικό ιδιοκτησίας του πρώην γυμναστηρίου της ομάδας, ρήτρα που ανέφερε πως η ιδιοκτησία του γυμναστηρίου από τον Γ.Σ. Αναγέννησις είναι εσαεί και μπορεί να παραχωρηθεί μόνο εάν ο σύλλογος διαλυθεί ή αλλάξει όνομα. 

 Έως την καθιέρωση της ενιαίας Β΄ Εθνικής Κατηγορίας (1950–1962) 
Στη δωδεκαετία αυτή η Αναγέννηση είχε ισχυρή ποδοσφαιρική ομάδα και κατέκτησε 3 πρωταθλήματα Τρικάλων-Καρδίτσας (1953–54Αθλητική Ηχώ 23/11/1953, 1954–55Αθλητική Ηχώ 10/01/1955: Η Αναγέννηση συμμετείχε στο πρωτάθλημα Θεσσαλίας, ως πρωταθλήτρια του πρωταθλ. Τρικάλων-Καρδίτσας την προηγούμενη χρονιά, το 1954, 1956–57Αθλητική Ηχώ 19/11/1956) παρόλο τον αυξημένο ανταγωνισμό των ανερχόμενων ισχυρών Τρικαλινών ομάδων στον όμιλο (Αχιλλέας, ΑΕΤ).

Μεγαλύτερη επιτυχία δε σημειώθηκε την περίοδο 1961–62, οπότε και το Θεσσαλικό Πρωτάθλημα προκειμένου να ισχυροποιηθεί εν όψει της συγκρότησης ενιαίας Β΄ Εθνικής Κατηγορίας, διεξήχθη σε ένα όμιλο με τη συμμετοχή όλων των Θεσσαλικών ομάδων, γεγονός που αποτελούσε αίτημα των Δυτικο-Θεσσαλικών ομάδων ήδη από πολλά χρόνια πριν.
Αθλητική Ηχώ 23/11/1958: «Ἐκεῖνο ποὺ θὰ ἔδιδε ζωὴν καὶ κίνησιν εἰς τὸ Θεσσαλικὸν ποδόσφαιρον θὰ ἦτο ὁ διαφορετικὸς τρόπος διεξαγωγῆς τοῦ πρωταθλήματος Θεσσαλίας. Τὸ πρωτάθλημα πρέπει νὰ λάβη Πανθεσσαλικὸν χαρακτῆρα»
Τη χρονιά εκείνη λοιπόν οι "κιτρινόμαυροι" αναδεικνύονται πρωταθλητές Θεσσαλίας στις 17 Δεκεμβρίου 1961.
Αθλητική Ηχώ 18/12/1961

 Πρώιμα χρόνια της Β΄ Εθνικής Κατηγορίας (1962–1969) 
Έτσι η Αναγέννηση το 1962 μετείχε στο Δ΄ Όμιλο της τότε Β΄ Εθνικής. Η Καρδιτσιώτικη ομάδα όμως δεν κατάφερε να επιτύχει την παραμονή της, καθώς τερμάτισε 7η σε σύνολο 8 ομάδων. Οι ανακατατάξεις όμως του νέου πρωταθλήματος έδωσαν την ευκαιρία στην Αναγέννηση να συνεχίσει την πορεία της στη Β΄ Εθνική.
Αθλητική Ηχώ 23/04/1962

Την επόμενη χρονιά (1962–63) λοιπόν ξανασυμμετέχει στον Δ΄ Όμιλο της Β΄ Εθνικής, όμως για ακόμα μια χρονιά φάνηκε κατώτερη των περιστάσεων και τερμάτισε στην 13η θέση σε σύνολο 15 ομάδων, κι έτσι ο υποβιβασμός στο τοπικό πρωτάθλημα ήταν αναπόφευκτος.http://www.gate3.gr/history/?go=history3: Από την αγωνιστική περίοδο 1961-62 έως και σήμερα όλο το αρχείο των πρωταθλημάτων που συμμετείχε η Αναγέννηση βρίσκεται στην ιστοσελίδα www.gate3.gr

Την περίοδο 1963–64 αγωνίζεται στο Θεσσαλικό πρωτάθλημα το οποίο κατακτά για ακόμα μια φορά, και κερδίζει ξανά την άνοδο στη Β΄ Εθνική Κατηγορία.

Αυτή τη φορά θα καταφέρει να παραμείνει στην κατηγορία για τρεις αγωνιστικές περιόδους (1964–67), και στη συνέχεια υποβιβάζεται για πρώτη φορά στο Περιφερειακό Πρωτάθλημα (προάγγελος της Γ΄ Εθνικής Κατηγορίας), όπου συμμετέχει για δύο χρονιές 1967–68 και το 1968–69 όταν και τερματίζει 1η στον όμιλο, κατακτώντας το πρωτάθλημα.

 Η χρυσή Δεκαετία του 1970 (1969–1980) 
Στη συνέχεια η Αναγέννηση αγωνίστηκε στη Β΄ Εθνική Κατηγορία για 11 συνεχόμενες αγωνιστικές περιόδους, γεγονός που αποτελεί ιστορική επίδοση για το σύλλογο.

Δεν είναι μόνο σημαντική η μακρόχρονη παρουσία της στην δεύτερη τη τάξει εθνική κατηγορία, όσο το γεγονός, πως τη δεκαετία αυτή η Αναγέννηση άγγιξε τρεις φορές το «όνειρο», την άνοδο δηλαδή στην Α΄ Εθνική. Δυστυχώς όμως και τις τρεις φορές κατέληξε 2η (1972–73, πίσω από την πρώτη ΑΕΛ & 1974–75, πίσω από τον πρώτο Απόλλωνα Σμύρνης), ή 3η (1978–79, πίσω από την πρώτη Δόξα και τον δεύτερο Ολυμπιακό Β.).

Ήταν η περίοδος όπου η Αναγέννηση διέθετε ίσως την καλύτερη ομάδα της ιστορίας της, γεγονός που ενισχύεται από το γεγονός ότι στα 11 αυτά χρόνια της σταθερής παρουσίας της στην Β' ΕΘνική διατηρούσε τον ίδιο κορμό ποδοσφαιριστών. Κύρια αιτία που η ομάδα δεν κατάφερε καμία χρονιά να ανέβει στην Α’ Εθνική ήταν το γεγονός πως δεν ακολούθησε το μοντέλο των συγχωνεύσεων όπως οι ομάδες άλλων πόλεων, και διατήρησε τον αγωνιστικό ανταγωνισμό με την ετέρα Καρδιτσιώτικη ομάδα στη Β’ Εθνική, τον ΑΟΚ.

 Δωδεκαετία μετριότητας (1980–1992) 
Σε 12 αγωνιστικές περιόδους από το 1980 έως το 1992 η Αναγέννηση δεν κατάφερε να δημιουργήσει αξιόλογο σύνολο, κι έτσι με εξαίρεση την περίοδο 1981–82 που έπαιξε στη Β’ Εθνική, τις υπόλοιπες 10 περιόδους έπαιζε στην Γ’ Εθνική, ενώ στο τέλος επήλθε για πρώτη φορά στην ιστορία της ομάδας ο υποβιβασμός στη Δ’ Εθνική (1991–92), όπου όμως κατάφερε να ξεκολλήσει γρήγορα, κατακτώντας αμέσως το πρωτάθλημα και ξεκινώντας μια αγωνιστική αντεπίθεση.

Εξαίρεση στην μετριότητα αποτέλεσε η κατάκτηση του Κυπέλλου Ερασιτεχνών Ελλάδος, στις 5 Ιουλίου 1981, νικώντας τον Πανηλειακό με 1-0 (με γκολ του Σάκη Τσιώλη στο 55’) στο γήπεδο του Ταύρου της Αθήνας.Αθλητική Ηχώ 06/07/1981

 Η αγωνιστική ανάκαμψη (1992–1994) 
Την επόμενη χρονιά (1992–93) η Αναγέννηση κατέκτησε το πρωτάθλημα της Γ΄ Εθνικής.

Την περίοδο 1993–94 αγωνιζόμενη στη Β΄ Εθνική, θα έρθει το αποκορύφωμα με την μεγάλη προσπάθεια του συλλόγου να ανέβει στην Α΄ Εθνική, που είναι και η τελευταία πρωταγωνιστική περίοδος της ομάδας σε υψηλό επίπεδο. Έτσι η έως τότε ερασιτεχνική ομάδα ποδοσφαίρου, μετατράπηκε για πρώτη στην 89χρονη τότε ιστορία της σε Ποδοσφαιρική Ανώνυμη Εταιρία (ΠΑΕ) επί διοικήσεως Κωνσταντίνου Ζάρρα.

Η Αναγέννηση αναδείχθηκε άτυπα σε «πρωταθλήτρια χειμώνα» στο πρωτάθλημα, διότι είχε νικήσει στο αντίστοιχο Κύπελλο Ελλάδος τον Ολυμπιακό Πειραιώς, αλλά τελικά έχασε την άνοδο.

 Μεταξύ Β΄ και Γ΄ Εθνικής Κατηγορίας (1994–2000) 
Τα επόμενα 6 χρόνια η Αναγέννηση θα αγωνιστεί 5 περιόδους στη Β΄ Εθνική, ενώ ενδιάμεσα θα πέσει στη Γ’ (1996–97) από την οποία όμως επανήλθε αμέσως κατακτώντας για άλλη μια φορά το πρωτάθλημα.

 Πέτρινα Χρόνια (2000–2004) 
Την περίοδο 1999–00 η Αναγέννηση υποβιβάστηκε ξανά από τη Β’ στη Γ’ Εθνική, από την οποία τερματίζοντας στην 15η θέση, έπεσε για μια ακόμη φορά στην ιστορία της στη Δ’.

Στο Περιφερειακό Πρωτάθλημα θα μείνει για τρεις συνεχόμενες αγωνιστικές περιόδους, ώσπου την περίοδο 2003–04 παρόλο που έχασε το καλοκαίρι στο μπαράζ ανόδου με αντίπαλο το Κερατσίνι (είχε τερματίσει 2η στον 4ο όμιλο της Δ’ Εθνικής κι έτσι η άνοδος θα κρινόταν με αγώνα μπαράζ με τον 2ο του 7ου ομίλου), ωστόσο η αναδιάρθρωση των Εθνικών Κατηγοριών εκείνο το καλοκαίρι, επέτρεψε σε όλες τις 2ες ομάδες της Δ’ Εθνικής, ακόμα κι αυτές που έχασαν στους αγώνες μπαράζ, να έχουν μια θέση στη Γ΄ Εθνική της επόμενης περιόδου.

 Η Επιστροφή στη Β΄ Εθνική Κατηγορία (2004–2011) 
Έτσι την περίοδο 2004–05 η Αναγέννηση συμμετείχε στον Βόρειο Όμιλο της Γ΄ Εθνικής ξανά και μπόρεσε τον Οκτώβριο του 2004 να γιορτάσει τα 100 χρόνια από την ίδρυσή της με καλύτερη προοπτική για το μέλλον.

Έως την περίοδο 2006–07 η ΑΣΑ συμμετείχε στη Γ΄ Εθνική, καταφέρνοντας δύσκολα να παραμείνει στην κατηγορία, ώσπου το 2007–08, όπου με μια αγωνιστική αντεπίθεση διαρκείας, στον β’ γύρο του πρωταθλήματος κατάφερε να τερματίσει 2η στον όμιλο, και να μπορέσει να διεκδικήσει την άνοδο στη Β΄ Εθνική μετά από 8 χρόνια, μέσω αγώνα μπαράζ με την 2η ομάδα του Νοτίου Ομίλου της Γ΄ Εθνικής.
Έτσι στις 14 Ιουνίου 2008 στο γήπεδο της Ριζούπολης η Αναγέννηση νίκησε με 2-0 (δύο γκολ του Σωκράτη Μπουντούρη) την ομάδα της Ηλιούπολης, και πήρε το εισιτήριο που την οδήγησε την επόμενη χρονιά στη Β΄ Εθνική.

Έτσι η Αναγέννηση από το 2008 έως και το 2011 αγωνίστηκε στη Β΄ Εθνική, οπότε και υποβιβάστηκε βαθμολογικά και εξωαγωνιστικά (για χρήση πλαστής Ασφαλιστικής Ενημερότητας) στη Γ' Εθνική. Εξαιτίας των χρεών όμως που κουβαλούσε η ΠΑΕ, η διοίκηση της ομάδας αποφάσισε την συμμετοχή του ποδοσφαιρικού συλλόγου στο ερασιτεχνικό πρωτάθλημα της Δ΄ Εθνικής.

 Η απόσυρσή της από τη Γ΄ Εθνική, πτώση, επάνοδος στη Β΄ (2011–2024) 
Την περίοδο 2011–12 στην Δ΄ Εθνική η ομάδα οργανώθηκε διοικητικά από απλούς ανθρώπους, Καρδιτσιώτες επιχειρηματίες που έθεσαν ως στόχο την άμεση επάνοδο της Αναγέννησης στις επαγγελματικές κατηγορίες καθώς και την μελλοντική ισχυροποίηση του αγωνιστικού τμήματος με την προσθήκη πολλών νέων ποδοσφαιριστών από την ευρύτερη περιοχή του Νομού Καρδίτσας. Το αποτέλεσμα δικαίωσε την προσπάθεια που ενισχύθηκε εντυπωσιακά από τον φίλαθλο κόσμο της και τελικά η Αναγέννηση τερμάτισε 1η στον 4ο όμιλο της Δ΄ Εθνικής, κατακτώντας παράλληλα την άνοδο στην Γ΄ Εθνική.

Την επόμενη χρονιά αγωνιζόμενη στην Γ΄ Εθνική η Αναγέννηση κατάφερε να κατακτήσει ξανά την άνοδο (τη 2η μέσα σε 2 χρόνια) τερματίζοντας στην 2η θέση του Βορείου Ομίλου της κατηγορίας, ένα βαθμό πίσω από τον πρωταθλητή Απόλλωνα Καλαμαριάς. Έτσι 2 χρόνια μετά την πτώση της στα ερασιτεχνικά πρωταθλήματα, η ΑΣΑ επέστρεψε στη Β΄ Εθνική και τις επαγγελματικές κατηγορίες.

Τη σεζόν 2017–18 η Αναγέννηση τερμάτισε στην 13η θέση (σε σύνολο 18 ομάδων) και δεν κατάφερε να παραμείνει στην Β΄ Εθνική, καθώς υποβιβάστηκε στην ισοβαθμία με τον Αιγινιακό στην, ενιαία από το 2013 πλέον, Γ΄ Εθνική Ερασιτεχνική.

Η επόμενη σεζόν (2018–19) όμως, ήταν αυτή που αποδείχτηκε εφιαλτική για τους κιτρινόμαυρους. συμμετέχοντας στον 4ο όμιλο της Γ΄ Εθνικής κατάφεραν σε 12 αγώνες να έχουν 1 ισοπαλία και 11 ήττες (με συντελεστή γκολ 7-34), και εν τέλει να αποσυρθούν από την κατηγορία στις 13 Ιανουαρίου 2019.

Την σεζόν 2019–20 η Αναγέννηση συμμετείχε για πρώτη φορά στην ιστορία της στην Α' Κατηγορία της Ε.Π.Σ. Καρδίτσας στην οποία έκανε μια καταπληκτική πορεία τερματίζοντας 2η στην βαθμολογία. Την επόμενη σεζόν (2020–21) τερμάτισε στην 1η θέση του 3ου ομίλου της Γ΄ Εθνικής Ερασιτεχνικής και συμμετείχε στο μίνι πρωτάθλημα ανόδου όπου κατέκτησε και εκεί την 1η θέση. Από το 2021 μέχρι το 2024 αγωνιζόταν στο πρωτάθλημα της Σούπερ Λιγκ 2. 

 Η ιστορική πορεία στο Κύπελλο Ελλάδας (2021–2022) 
Τη σεζόν 2021–22 η Αναγέννηση στο Κύπελλο Ελλάδας 2021–22 προκρίθηκε στα προημιτελικά για πρώτη φορά στην ιστορία της. Στις 22 Δεκεμβρίου 2021 νίκησε με 5–0 τον Α.Ο. Άγιο Νικόλαο και σε συνδυασμό με το 1–0 του πρώτου αγώνα, “σφράγισε” το εισιτήριο για τα προημιτελικά της διοργάνωσης. Είχαν προηγηθεί οι προκρίσεις εις βάρος του Ν.Π.Σ. Βέροια 2019 (0–0 κ.δ., 1–0 παράταση), του Αλμωπού Αριδαίας (0–0, 1–1 παράταση, 2–0 πέναλτι) και του Γ.Σ. Καλλιθέας (0–0 κ.δ. και παράταση, 5–4 πέναλτι).

 Πτώση και νέα επάνοδος (2024–σήμερα)
Την σεζόν 2024–25 επέστρεψε στην Γ΄ Εθνική μετά από τον υποβιβασμό της, την σεζόν 2023–24. Εκείνη την σεζόν, η Αναγέννηση έκανε πορεία πρωταθλητισμού σε όλο το πρωτάθλημα και κατέκτησε την πρώτη θέση του 2ου ομίλου της Γ΄ Εθνικής και την επάνοδο στην Σούπερ Λιγκ 2 και στις επαγγελματικές κατηγορίες. Παράλληλα, την ίδια περίοδο κατέκτησε και το κύπελλο Ε.Π.Σ. Καρδίτσας, κάνοντας έτσι το νταμπλ για δεύτερη φορά στην ιστορία της.

 1904-2024: 120 χρόνια ιστορίας 
Η Αναγέννηση, τον Οκτώβριο του 2024 γιόρτασε τα 120 χρόνια από την ίδρυση της.

 Τίτλοι 
 Γ´ Κατηγορία
 Πρωταθλήτρια (3): 1992–93, 1996–97, 2024–25 

 Δ´ Κατηγορία
 Πρωταθλήτρια (3): 1991–92, 2011–12, 2020–21 

 Κύπελλο Ελλάδας Ερασιτεχνών
 Κυπελλούχος (1): 1981

 Πρωτάθλημα Α΄ κατηγορίας Ε.Π.Σ. Θεσσαλίας
 Πρωταθλήτρια (2): 1961–62, 1963–64

 Πρωτάθλημα Β΄ κατηγορίας Ε.Π.Σ. Θεσσαλίας
 Πρωταθλήτρια (1) : 1931–32

 Κύπελλο Ε.Π.Σ. Καρδίτσας
 Κυπελλούχος (4): 1980–81, 2001–02, 2003–04, 2011–12

 Πρωτάθλημα Τρικάλων-Καρδίτσας
 Πρωταθλήτρια (4): 1953–54, 1954–55, 1956–57, 1960–61

 Πρωτάθλημα Καρδίτσας
 Πρωταθλήτρια (5): 1930–31

 Κύπελλο Τρικάλων-Καρδίτσας
 Κυπελλούχος (1): 1933

 Κύπελλο Καρδίτσας
 Κυπελλούχος (1): 1932

 Σούπερ Καπ Ε.Π.Σ. Καρδίτσας
 Κυπελλούχος (1): 2012

 Θερινό πρωτάθλημα Ο.Π.Α.Π. Β΄ Εθνικής Κατηγορίας
 Πρωταθλήτρια (1): 1974

 Αγωνιστική πορεία (1961–Σήμερα) 
{| width=62% 
| valign=top |
{| class="wikitable" 
|- width="80"
! Περίοδος
! Κατηγορία
! Θέση
! Σχόλιο
|-
|width="52"|1961–62||<center>Α΄ Ε.Π.Σ. Θεσσαλίας
||1η||
|-
|width="52"|1962–63||<center>Β΄ Εθνική||13η||Υποβιβασμός
|-
|width="52"|1963–64||<center>Α΄ Ε.Π.Σ. Θεσσαλίας
||1η||Άνοδος στην Β΄ Εθνική|-
|width="52"|1964–65||rowspan=3|<center>Β΄ Εθνική||11η
|-
|width="52"|1965–66||16η
|-
|width="52"|1966–67||17η||Υποβιβασμός
|-
|width="52"|1967–68||<center>Α΄ Ε.Π.Σ. Θεσσαλίας||
|-
|width="52"|1968–69||<center>Α΄ Ε.Π.Σ. Καρδίτσας||2η||Άνοδος στην Β΄ Εθνική 
|-
|width="52"|1969–70||rowspan=11|<center>Β΄ Εθνική||8η
|-
|width="52"|1970–71||8η
|-
|width="52"|1971–72||6η
|-
|width="52"|1972–73||2η
|-
|width="52"|1973–74||5η
|-
|width="52"|1974–75||3η
|-
|width="52"|1975–76||8η
|-
|width="52"|1976–77||15η
|-
|width="52"|1977–78||5η
|-
|width="52"|1978–79||5η
|-
|width="52"|1979–80||19η||Υποβιβασμός
|-
|width="52"|1980–81||<center>Εθνική Ερασιτεχνική||2η||Άνοδος στην Β΄ Εθνική
|-
|width="52"|1981–82||<center>Β΄ Εθνική||18η||Υποβιβασμός
|-
|width="52"|1982–83||rowspan=9|<center>Γ΄ Εθνική||11η
|-
|width="52"|1983–84||20η
|-
|width="52"|1984–85||4η
|-
|width="52"|1985–86||13η
|-
|width="52"|1986–87||6η
|-
|width="52"|1987–88||4η
|-
|width="52"|1988–89||15η
|-
|width="52"|1989–90||6η
|-
|width="52"|1990–91||16η||Υποβιβασμός
|-
|width="52"|1991–92||<center>Δ΄ Εθνική||1η||Άνοδος στην Γ΄ Εθνική|-
|width="52"|1992–93||<center>Γ΄ Εθνική||1η||Άνοδος στην Β΄ Εθνική
|-
|width="52"|1993–94||rowspan=3|<center>Β΄ Εθνική||6η
|-
|width="52"|1994–95||10η
|-
|width="52"|1995–96||17η||Υποβιβασμός
|-
|width="52"|1996–97||<center>Γ΄ Εθνική||1η||Άνοδος στην Β΄ Εθνική
|-
|width="52"|1997–98||rowspan=3|<center>Β΄ Εθνική||11η
|-
|width="52"|1998–99||14η
|-
|width="52"|1999–00||18η||Υποβιβασμός
|-
|width="52"|2000–01||<center>Β΄ Κατηγορία||15η||Υποβιβασμός
|-
|width="52"|2001–02||rowspan=3|<center>Δ΄ Εθνική||11η
|-
|width="52"|2002–03||2η
|-
|width="52"|2003–04||2η||Άνοδος στην Γ΄ Εθνική|-
|width="52"|2004–05||rowspan=4|<center>Γ΄ Εθνική||12η
|-
|width="52"|2005–06||11η
|-
|width="52"|2006–07||6η
|-
|width="52"|2007–08||2η||Άνοδος στην Β΄ Εθνική 
|-
|width="52"|2008–09||rowspan=2|<center>Β΄ Εθνική||12η
|-
|width="52"|2009–10||15η
|-
|width="52"|2010–11||<center>Φούτμπολ Λιγκ
||16η||Υποβιβασμός 
|-
|width="52"|2011–12||<center>Δ΄ Εθνική||1η||Άνοδος στην Φούτμπολ Λιγκ 2|-
|width="52"|2012–13||<center>Φούτμπολ Λιγκ 2
||2η||Άνοδος στην Φούτμπολ Λιγκ
|-
|width="52"|2013–14||rowspan=5|<center>Φούτμπολ Λιγκ
||5η
|-
|width="52"|2014–15||6η
|-
|width="52"|2015–16||8η
|-
|width="52"|2016–17||12η
|-
|width="52"|2017–18||13η||Υποβιβασμός
|-
|width="52"|2018–19|||<center>Γ΄ Εθνική Ερασιτεχνική
||14η||Υποβιβασμός
|-
|width="52"|2019–20||<center>Α΄ Ε.Π.Σ. Καρδίτσας||2η||Άνοδος στην Γ΄ Εθνική|-
|width="52"|2020–21||<center>Γ΄ Εθνική Ερασιτεχνική(4ο επίπεδο)||1η||Άνοδος στην Σούπερ Λιγκ 2
|-
|width="52"|2021–22
| rowspan="3" |<center>Σούπερ Λιγκ 2
||5η 
|-
|width="52"|2022–23||6η
|-
|width="52"|2023–24||10η||Υποβιβασμός
|-
|width="52"|2024–25|||<center>Γ΄ Εθνική Ερασιτεχνική||1η||Άνοδος στην Σούπερ Λιγκ 2
|-
|width="52"|2025–26
|<center>Σούπερ Λιγκ 2
||
|}
|}

 Σύνολα συμμετοχών στα εθνικά πρωταθλήματα  
 Κατηγορία  Συμμετοχές  Β΄ Εθνική / Φούτμπολ Λιγκ / Σούπερ Λιγκ 2 35 (25 / 6 / 4) Εθνική Ερασιτεχνική / Γ΄ Εθνική /Β΄ Κατηγορία / Φούτμπολ Λιγκ 2 / Γ΄ Εθνική Ερασιτεχνική20 (1 / 15 / 1 / 1 / 2) Δ΄ Εθνική / Γ΄ Εθνική Ερασιτεχνική 6 (5 / 1) 

 Σημαντικές στιγμές 
 Η ομάδα αναδείχθηκε άτυπα σε «πρωταθλήτρια χειμώνα» στο πρωτάθλημα του 1993-94, διότι είχε νικήσει σε αγώνα του Κυπέλλου Ελλάδος τον Ολυμπιακό Πειραιώς με 1-0, αλλά τελικά έχασε την άνοδο.

 Τον Δεκέμβριο του 2021 προκρίνεται, για πρώτη φορά στην ιστορία της, στα προημιτελικά του Κυπέλου Ελλάδας.

 Οικονομικά και ιδιοκτησιακό 
 Επωνυμία 
Η επωνυμία της Αθλητικής Ανώνυμης Εταιρείας (Α.Α.Ε.), απαραίτητης για τη συμμετοχή της ομάδας (Π.Α.Ε.) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:
 «Π.Α.Ε. Α.Σ. Αναγέννηση Καρδίτσας» (1993–2001)
 «Π.Α.Ε. Αναγέννηση Καρδίτσας» (2008–2011)
 «Α.Σ. Αναγέννηση Καρδίτσας 1904 Π.Α.Ε.» (2013–2018)
 «Α.Σ.Α. 1904 Π.Α.Ε.» (2021–2024)
 «Α.Σ.Α. 1904–2025 Π.Α.Ε.'''» (2025–σήμερα)

 Διοίκηση Π.Α.Ε. 
 Θέση ΌνομαΠρόεδρος Δ.Σ.Τάσος ΠαπαδημητρίουΑντιπρόεδροςΔημήτρης ΠαπαδημητρίουΜέληΜαριάνα ΠαπαδημητρίουΒασιλική ΜουτοπούλουΣτέφανος Ψημμένος 

Αντιπαλότητες

Από τη δεκαετία του 1970 ξεκίνησε τεράστια κόντρα με τoν Α.Ο. Καρδίτσας, την άλλη μεγάλη ομάδα της πόλης και οι δυο ομάδες μοιράζονταν την ίδια έδρα. Το 1971 οι δύο ομάδες ήταν στη Β΄ Εθνική, αλλά σε διαφορετικούς ομίλους και από το 1972 ως το 1975 στον ίδιο (2ο) όμιλο. Και τις 4 σεζόν η Αναγέννηση τερμάτισε πάνω από τον ΑΟΚ. Τη σεζόν 1978-79 συναντήθηκαν ξανά στο Βόρειο Όμιλο, αλλά ο ΑΟΚ υποβιβάστηκε. Την σεζόν 1980-81 κληρώθηκαν στον 3ο όμιλο της Γ΄ Εθνικής (άνοδος για την Αναγέννηση).

Όμως τα τελευταία χρόνια η αντιπαλότητα έχει υποχωρήσει, καθώς οι δυο ομάδες αγωνίζονται σε διαφορετικές κατηγορίες, με εξαίρεση τη σεζόν 2019–20 στην Α΄ ΕΠΣΚ.

Παράλληλα, η Αναγέννηση Καρδίτσας έχει τεράστια αντιπαλότητα και με τον Α.Ο. Τρίκαλα λόγω της γειτνίασης των πόλεων των δύο ομάδων.

 Αξιομνημόνευτοι Ποδοσφαιριστές 
  Σπύρος Θώδης
  Βάιος Καραγιάννης
  Μάκης Τζάτζος
  Γιώργος Βακουφτσής
  Γιώργος Καραμίχαλος
  Κωνσταντίνος Φλίσκας
  Γιώργος Τόφας
  Βαγγέλης Τσιώλης
  Σάκης Τσιώλης
  Παύλος Δερμιτζάκης
  Αχιλλέας Αδαμόπουλος
  Μίλαν Παύλοβιτς
  Σωκράτης Μπουντούρης
  Julio Mozzo
  Στέφανος Αθανασιάδης

 Αξιομνημόνευτοι Προπονητές 
  Γιώργος Παράσχος (1994-1995)
  Γιώργος Βαζάκας (1997-1998)
  Τίμο Τσανλάιτερ (1998-1999)
  Μάκης Αβραμόπουλος
  Ανδρέας Σταματιάδης
  Νίκος Αργυρούλης (2006)
  Βάιος Καραγιάννης (2006-2008)
  Ντούσαν Μιτόσεβιτς (2008-2009)
  Τζο Παλατσίδης (2010)
  Νίκος Κεχαγιάς (2010)
  Περικλής Αμανατίδης (2010)
  Βάιος Καραγιάννης (2010-2011)
  Σάκης Θεοδοσιάδης (2012-2016)
  Γιάννης Μάγγος (2016-2017)
  Γιώργος Βαζάκας (2017-2018)
  Γιάννης Ποντίκας (2018)
  Ζόραν Μπάμποβιτς (2018)
  Θανάσης Θεοδώρου (2019-2020)
  Τίμος Καβακάς (2024-2025)

 Σημειώσεις 

 Παραπομπές 

 Εξωτερικοί σύνδεσμοι 
 ASA-3-News Facebook official
 Τρέχοντα αποτελέσματα αγώνων Αναγέννησης Καρδίτσας
 LEFAK Kanaria (facebook)
 lefak BLOG
 NEOS AGON (youtube)

Κατηγορία:Α.Σ. Αναγέννηση Καρδίτσας 1904
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1904